Държавен вестник, бр. 88, 2010 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  88
РЕШЕНИЕ № 787 
ОТ 1 НОЕМВРИ 2010 Г.
за отчуждаване на имоти и части от имо­
ти – частна собственост, за държавна нужда 
за изместване на линейни мрежи от електро­
снабдяването, далекосъобщенията и водоснаб­
дяването на „Автомагистрала „Тракия“ ЛОТ 2 
Стара Загора – Нова Загора от км 210+100 до 
км 241+900“ на територията на област Стара 
Загора и област Сливен
На основание чл. 34а, ал. 1 във връзка с 
чл. 34б и § 1 от допълнителните разпоредби 
на Закона за държавната собственост, чл. 60, 
ал. 1 от Административнопроцесуалния кодекс и 
предвид необходимостта от осигуряване защита 
на особено важни държавни и значими общест­
вени интереси, своевременно приключване на 
отчуждителните процедури и гарантиране на 
условия за изпълнение на строителството в оп­
ределените в договора срокове и преодоляване 
на допуснатото закъснение
МИНИСТЕРСКИЯТ СЪВЕТ
Р Е Ш И :
1. Отчуждава за държавна нужда за измест­
ване на линейни мрежи от електроснабдява­
нето, далекосъобщенията и водоснабдяването 
на „Автомагистрала „Тракия“ ЛОТ 2 Стара 
Загора – Нова Загора от км 210+100 до км 
241+900“ съгласно влезли в сила парцеларни 
планове, одобрени със Заповед № РД-02-14-
483 на министъра на регионалното развитие 
и благоустройството от 31 март 2010 г., имоти 
и части от имоти – частна собственост, пред­
ставляващи горски фонд, намиращи се на 
територията на област Стара Загора и област 
Сливен, подробно описани в приложението 
по вид, размер, местонахождение, размер на 
паричното обезщетение и собственици.
2. Средствата, необходими за финансиране 
на процедурата по отчуждаване на имотите по 
т. 1, са за сметка на Агенция „Пътна инфра­
структура“.
3. Допуска предварително изпълнение на т. 1.
4. Решението може да се обжалва пред Вър­
ховния административен съд в 14-дневен срок 
от обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
ПОСТАНОВЛЕНИЕ № 260
ОТ 1 НОЕМВРИ 2010 Г.
за предоставяне на допълнителни бюджетни 
кредити по бюджета на Министерството на 
външните работи за 2010 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Министърът на финансите да пре­
достави от централния бюджет допълнителни 
бюджетни кредити в размер до 9 000 000 лв. 
по бюджета на Министерството на външните 
работи за 2010 г. за текущи разходи, за покри­
ване на задълженията на Министерството на 
външните работи и/или задграничните пред­
ставителства за възнаграждения и свързаните 
с тях плащания за осигуровки, гаранционен 
фонд и др. на лицата по чл. 80 от Закона за 
дипломатическата служба, както и за отпечат­
ване на визови стикери по сегашния образец.
(2) Средствата по ал. 1 да се осигурят чрез 
преструктуриране на разходите по централния 
бюджет за 2010 г.
Чл. 2. Министърът на финансите да извърши 
налагащите се от чл. 1 промени по бюджета на 
Министерството на външните работи за 2010 г.
Заключителни разпоредби
§ 1. Постановлението се приема на осно­
вание чл. 28, ал. 1 и чл. 34, ал. 1 от Закона за 
устройството на държавния бюджет.
§ 2. Изпълнението на постановлението се 
възлага на министъра на финансите и на ми­
нистъра на външните работи.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
8793
ПОСТАНОВЛЕНИЕ № 262
ОТ 5 НОЕМВРИ 2010 Г.
за определяне размера на линията на бедност 
за страната за 2011 г.
МИНИСТЕРСКИЯТ СЪВЕТ
П О С Т А Н О В И :
Член единствен. Определя от 1 януари 2011 г. 
размер на линията на бедност за страната 211 лв.
Заключителни разпоредби
§ 1. Постановлението се приема на основа­
ние чл. 9, ал. 1 от Методиката за определяне 
и актуализиране на линията на бедност за 
страната, приета с Постановление № 345 на 
Министерския съвет от 2006 г. (обн., ДВ, бр. 106 
от 2006 г.; изм., бр. 89 от 2007 г.).
§ 2. Изпълнението на постановлението се 
възлага на министъра на труда и социалната 
политика и на председателя на Националния 
статистически институт.
Министър-председател: 
Бойко Борисов
За главен секретар на Министерския съвет: 
Веселин Даков
8958